ഓട് പൊളിച്ചിറങ്ങുന്ന ചോക്ലേറ്റ് നേതാക്കള് : യൂത്തന്മാരുടെ ഒരു ഗതിയേ തിരുവഞ്ചൂര് രാധാകൃഷിന്റെ മകനെ യൂത്ത് കോണ്ഗ്രസ് വക്താവായി ചുമതലപ്പെടുത്തിയതിന് ശേഷം അയാള് ചാനലുകളില് പറഞ്ഞത് കണ്ടു. എന്തായിരുന്നു യൂത്ത് കോണ്ഗ്രസിന് വേണ്ടിയുള്ള താങ്കളുടെ ഇത്രയും കാലത്തെ പ്രവര്ത്തനമെന്ന് ഒരു മാധ്യമ പ്രവര്ത്തക ചോദിച്ചപ്പോള് പറഞ്ഞ മറുപടി കേട്ട് ഞെട്ടിപ്പോയി . ഞാനൊരു യൂത്ത് കോണ്ഗ്രസ് അംഗമാണ് ,പക്ഷേ പ്രവര്ത്തനം , അതുണ്ടല്ലോ , ഞാന് ജനിച്ചു വളര്ന്നത് തന്നെ ഇത് കണ്ടാണ് , പിന്നെ ഇലക്ഷന് സമയത്ത് എല്ലാം അച്ഛനെ ഞാന് സഹായിക്കാറുണ്ട്. ഇത്രയും യോഗ്യതയുള്ള ആരുണ്ട് യൂത്ത് കോണ്ഗ്രസ്സില് ? എന്താ ഇത്രയും യോഗ്യത പോരേ ഒരു വക്താവാകാന് ? പിന്നെ പറയാത്ത ഒരു കാര്യം കൂടിയുണ്ട് , ഞാന് തിരുവഞ്ചൂര് രാധാകൃഷ്ണന്റെ മകനാണ് . അതുംകൂടി പറഞ്ഞാലല്ലേ യോഗ്യത പൂര്ണ്ണമാകൂ . ഇന്ത്യയിലെ മുഖ്യ പ്രതിപക്ഷ പാര്ട്ടിയുടെ യുവജന സംഘടനയുടെ സംസ്ഥാനത്തെ വക്താവിന്റെ രാഷ്ട്രീയ ബോധവും യോഗ്യതയുമാണിത് . ഇവരാല് നയിക്കപ്പെടുകയും സംഘടനാ പ്രവര്ത്തനം നടത്തുകയും ചെയ്യുന്ന പ്രവര്ത്തകരെ സഹതാപത്തോടെയല്ലാതെ എങ്ങനെ കാണാന് കഴിയും . ഇതുവരെ യൂത്ത് കോണ്ഗ്രസ് നടത്തിയ ഒരു പ്രതിക്ഷേധ സമരത്തില് പോലും പങ്കെടുക്കാത്ത തിരുവഞ്ചൂരിന്റെ മകന് യൂത്ത് കോണ്ഗ്രസ് വക്താവ്,എ.കെ ആന്റണിയുടെ മകന് കോണ്ഗ്രസ് സോഷ്യല് മീഡിയാ സെല് ചുമതല. സാദാ പാര്ട്ടി പ്രവര്ത്തകരായ യൂത്തന്മാര് എന്നും വെള്ളം കോരികള് മാത്രം . ഇവരൊക്കെ ഓട് പൊളിച്ചിറങ്ങി സംഘടനയുടെ തലപ്പത്ത് എത്തി മറ്റുള്ളവരെ കൊഞ്ഞനം കുത്തിക്കാണിക്കുമ്ബോള് എല്ലാം കണ്ടും കേട്ടും ഒന്നും മിണ്ടാതെയിരുന്നോണം . മിണ്ടിയാല് പാര്ട്ടിക്ക് പുറത്ത് . നേതൃത്വത്തിന് കത്തെഴുതിയാലും പാര്ട്ടിക്ക് പുറത്താകും. സദാ പ്രവര്ത്തകര് എന്നും സാദാ പ്രവര്ത്തകര് തന്നെയായിരിക്കും . അവര് യോഗങ്ങളിലേക്ക് ആളെ കൂട്ടാനും സമരത്തില് പങ്കെടുത്ത് പോലീസിന്റെ കയ്യില് നിന്നും ലാത്തിയടി വാങ്ങാനും പോസ്റ്ററൊട്ടിക്കാനും നിന്നോണം . നിങ്ങളെ നയിക്കാന് ഈ ചോക്ലേറ്റ് ബോയിമാര് വരും . അവരെ സ്വീകരിച്ചു കൊണ്ട് നടന്നോണം . എന്തിനെടെ ഇതിനൊക്കെ ഇറങ്ങി നടന്ന് സമയം കളയുന്നേ ? ആ നേരം കൊണ്ട് വല്ല തൊഴിലുമെടുത്ത് ജീവിക്കാന് നോക്ക് . Video Link https:youtu.benPXstJQTf8gThe post ഓട് പൊളിച്ചിറങ്ങുന്ന ചോക്ലേറ്റ് നേതാക്കള് : യൂത്തന്മാരുടെ ഒരു ഗതിയേ first appeared on MalayalamExpressOnline.